नई दिल्लीः लगता है अब रियल एस्टेट कम्पनियों की मनमानी के दिन बीत गए क्योंकि अब विभिन्न प्राधिकरणों और अदालतों से घर खरीदारों के पक्ष में फैसले आने लगे हैं। ताजा मामला नोएडा की बरगंडी सोसायटी से जुड़ा है। सुप्रीम कोर्ट ने सोसायटी में फ्लैट खरीदारों को पजेशन देने में नाकाम रहने पर रियल एस्टेट कम्पनी यूनिटेक को कड़ी फटकार लगाई है। कोर्ट ने चेतावनी देते हुए कहा है कि अगर 12 अगस्त तक फ्लैट खरीदारों को हर्जाने की राशि नहीं दी गई तो यूनिटेक डायरेक्टरों को जेल जाना होगा।